open-index/open-wikipedia-markdown huggingface dataset:
Odds

I sannsynlighetsteori og statistikk er **odds** for en begivenhet lik sannsynligheten for at begivenheten inntreffer dividert på sannsynligheten for at begivenheten ikke inntreffer. Matematisk er odds lik *p*&nbsp;/&nbsp;(1&nbsp;−&nbsp;*p*), der *p* er sannsynligheten for at begivenheten skal inntreffe. For eksempel, hvis man velger en tilfeldig ukedag, så er oddsen for at man velger søndag lik 1/6 (ikke 1/7). Logaritmen til oddsen kalles logit.

Odds har i lang tid vært den normale måten å representere sannsynligheter på blant bookmakere, selv om måten oddsen presenteres på varierer. Utbetalingsodds er basert på "odds mot" resultatet det tippes på, dvs. (1-p)/p (lik "odds for" et resultat som ikke gir gevinst), men bookmakeren har justert denne litt ned i forhold til sine forventninger for å sikre ham eller henne forventet gevinst på veddemålet.

Oddsselskaper i Norge kontrolleres av Lotteritilsynet

## Se også
*Bookmaker
*Sannsynlighetsteori
*Statistikk
*Gambling

## Referanser
Fylkesvei 4592

**Fylkesvei 410 i Rogaland** går mellom Grødem i Randaberg og Finnestad i Stavanger.

Strekningen ble fastlagt 2019, den består av den tidligere fylkesvei 410 (Rogaland), og den tidligere fylkesvei 479 (Rogaland) som har blitt veiarm.

## Kommuner og knutepunkter

## Referanser




## Eksterne lenker
* Vegvesenets vegkart 
*
Makassarolje

**Makassarolje** var en hårolje som ble brukt av menn på 1800-tallet og begynnelsen av 1900-tallet. Man kan si at det var forløperen til 1900-tallets Brylcreem.

Makassarolje ble laget av kokosolje eller palmeolje, tilsatt en ekstrakt fra blomstene til treet Ylang-ylang (latin: *Cananga odorata*)
. I tillegg inngikk andre aromatiske oljer og parfyme. 
Navnet kommer av at de vesentlige ingrediensene opprinnelig ble innkjøpt i Makassar i Indonesia.

For å hindre at møblene ble ødelagt av makassarolje som ble overført fra håret, ble det brukt en liten beskyttende tøyduk på møbelryggen, en såkalt antimakkasar.

## Referanser


## Eksterne lenker
* Omtale av Ylang-ylang
Alex Stepney

**Alexander Cyril Stepney** (født 18. september 1942 i Mitcham i Surrey) er en britisk tidligere  fotballkeeper.

## Historie

Stepney hadde et mislykket prøvespill i Fulham F.C., så hans første klubb ble 
Tooting and Mitcham som spilte utenfor det engelske ligasystemet. I 1963 ble han hentet av Millwall F.C som amatør, men det tok ikke lang tid før de oppdaget hans potensial og han ble proffspiller bare to måneder etter at han signere som amatør.
I 1966 ble han kjøpt av Chelsea F.C., men han ble solgt til Manchester United etter tre måneder for rekordsummen 55 000 pund, der han debuterte den 17. september 1966 i 1-0-kampen mot Manchester City.

## I ligaen og i Europa
Manchester United vant den engelske ligaen 1967 med Stepney i mål som gjorde at de kom til Serievinnercupen. I finalen på Wembley Stadium reddet Stepney et farlig skudd fra Benfica-spilleren Eusebio på stillingen 1-1 i kampen Manchester United senere vant 4-1.

## Referanser


## Eksterne lenker
* 
* «Alexander Stepney», spillerstatistikk fra StretfordEnd.co.uk
Pikkolo

**Pikkolo** kan referere til

*Pikkolofløyte &ndash; en fløyte stemt en oktav over tverrfløyte
*Pikkolotrompet
*Pikkolo &ndash; et yrke innen hotellbransjen
Sarpedon

**Sarpedon** var i henhold til gresk mytologi en sønn av Zevs og Europa. Han var bror av Minos og Rhadamantys.

Egentlig er det nevnt to sønner av Zevs ved navn Sarpedon: den første er Zevs' sønn med Europa, som ble konge i Lykia. Den andre er Zevs' sønn med Laodameia, som også ble konge i Lykia. Den første ble konge etter å ha dratt fra Kreta. Den andre styrte kongeriket Lykia på den samme tid som Trojakrigen pågikk, og nevnes i Homers *[[Iliaden]]* (sang 6, 205); blant annet fortelles det der om hans livstruende kamp med Tlepolemos, en av Herakles sønner (sang 5, 629ff.):«Svennene bar den gudfødte drott, den sterke Sarpedon, til en ek som var viet til Zevs, og satte ham varsomt ned under treet, og vennen, den kraftige Pelagon, rykket ut av den såredes lår den veldige asketres lanse. Sans og samling forlot ham, og dødståken slørte hans øyne. Dog åndet han omsider igjen, og et vindpust fra norden vakte tillive påny i hans bryst den sluknende livsgnist.» 

## Referanser
Anne Grosvold

**Anne Merete Grosvold** (født 1950) er en norsk journalist og programleder som var ansatt i NRK i 38 år. Hun arbeidet både med underholdning- og nyhetsprogrammer, og hadde sitt eget talkshow.

## Liv og virke
Grosvold er utdannet fra Norsk journalisthøgskole i Oslo.

Med unntak av perioden 1987–1991, da hun var informasjonssjef i Justisdepartementet, har hun siden begynnelsen av 1970-årene jobbet i NRK. I 1980-årene var hun blant annet programsekretær ved NRK Nordland. Etter returen til NRK i 1991, var hun programleder i nyhetsprogram som *[[Dagsnytt Atten]], [[Dagsrevyen]], [[Utenriksmagasinet]]* og *[[Redaksjon 21]]*. I perioden 1993–1996 var hun NRKs korrespondent i Asia med kontor i Beijing. Deretter ledet hun *[[Kulturuke]]* (2000), *[[Bokbadet]]*, *[[Grosvold]]* (2000), *[[Sommeråpent]]*, *[[Det svakeste ledd]]* (2004) og *[[Frokost-TV]]* (2003). Hun har også ledet en rekke evenementsprogrammer, blant annet TV-aksjonen i 1998 og Brageprisen i 1999.

Fra september 2007 ble Grosvold programleder for talkshowet *[[Grosvold]]* på NRK1. Programmet overtok sendetiden til *[[Først og sist]]* på fredagskvelden etter at Fredrik Skavlans program ble lagt ned våren 2007. Programmet *Grosvold* gikk i fire sesonger og hadde sin siste sending mai 2009. I 2009 startet hun i samarbeid med Ronny Kristoffersen arbeidet på en ny TV-serie som hadde premiere på NRK i 2010.

I 1998 ble hun tildelt Den store journalistprisen, da hun var programleder for *[[Redaksjon 21]]*. Hun har dessuten vunnet priser som årets TV-navn i 1996 og årets navn 1996 og 1997. I 2007 ble hun tildelt Seerprisen. I 2016 mottok hun hedersprisen under Gullruten 2016.

I 2016 meldte hun seg inn i Arbeiderpartiet, og i forbindelse med stortingsvalget 2017 ble hun innleid av partiet.

## Privatliv
Grosvold har tre søstre som er mye eldre enn hun er, siden hennes mor fødte henne da hun var 48 år. Hun har en datter, Johanne, som jobber for Reuters i London.

## Bibliografi
* *Norges førstedamer: Fem portretter* Gyldendal (2002) (Skrevet sammen med Anne Torjusson Diesen og Hilde Hagevik Odde).

## Programlederjobber
* *[[Er det sant, er det fælt]]* (1991)
* *[[KulturEn]]* (reporter) (1996)
* *[[Redaksjon 21]]* (som hovedprogramleder fra 1996 til 1999) (1996–2000)
* *[[Bokbadet]]* (serien ble ikke fjernsynssendt før høsten 1996, og fra 2006 kun sendt på Nett-TV på Bokklubbens hjemmeside) (1992–1993) & (1999–2004)
* *[[Grosvold (2000)|Grosvold]]* (kulturprogram) (2000)
* *[[Kulturuke]]* (2000)
* *[[Kongelige førstedamer]]* (2001)
* *[[Frokost-TV]]* (2001 & 2003–2005)
* *[[Det svakeste ledd]]* (2004)
* *[[Sommeråpent]]* (2002–06)
* *[[Grosvold]]* (2007–09)
* *[[Dagsnytt Atten]]* (2009–2015)

## Referanser


## Eksterne lenker
* 
* 
*  Biografi på NRK
Fylkesvei 4590

**Fylkesvei 4590** går mellom Tungevika og Grødem i Randaberg. Veiens lengde er 7,3&nbsp;km.

Veiarmen i Stavanger til Kvitmyrveien hadde tidligere forbindelse til E39, denne har blitt erstattet av Grødem rundkjøring.

Frem til 2019 hadde veien betegnelsen fylkesvei 480 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Paven og patriarken av Alexandria og hele Afrika

:*For innehavere av lignende titler se* patriarken av Alexandria

**Paven og patriarken av Alexandria og hele Afrika** er en ortodoks patriark og overhodet for den ortodokse kirke i Alexandria. Den fullstendige offisielle tittelen lyder: *pave og patriark av den store by [[Alexandria]], av [[Libya]], [[Kyrenaika|Pentapolis]], [[Etiopia]], hele [[Egypt]] og [[Afrika]]; fedrenes fader, hyrdenes hyrde, biskopenes biskop; den trettende blant apostlene og økumenisk dommer*. Den nåværende innehaveren av tittelen er Theodoros II, som etterfulgte Petros VII i 2004.

Patriarken av Alexandria har nest høyest æresrang i den ortodokse kirke etter den økumeniske patriark av Konstantinopel. Han bruker som eneste ortodokse biskop tiara, og han bærer også to omoforier som tegn på sin verdighet.

## Historie
Den ortodokse kirke i Alexandria ser seg selv i tradisjonen av oldkirkens patriark av Alexandria (i&nbsp;likhet med den koptisk-ortodokse kirke). Den første biskopen av Alexandria skal ha vært evangelisten Markus. Fra 232 har biskopene av Alexandria brukt tittelen *[[pave (andre betydninger)|pave]]*, og denne bruken går dermed lenger tilbake enn den tilsvarende bruken av pavetittelen i Roma. Omtrent like lenge har biskopene av Alexandria utøvd patriarkal makt, dvs. hatt høyere rang enn metropolitter. De var dermed en av kirkens tre mektigste biskoper (ved siden av biskopene av Roma og Antiokia). Tittelen *[[patriark]]* ble innført på konsilet i Kalkedon (451).

På det samme konsilet oppstod uenigheten mellom de kalkedonske (de senere ortodokse og katolske) og de ikke-kalkedonske (orientalsk-ortodokse) kirkene. Etter noen år med interne stridigheter førte dette fra og med 536 til en todeling av at patriarkatet Alexandria i det som i dag er dens gresk-ortodokse og dens koptisk-ortodokse gren.

## Se også
* Liste over gresk-ortodokse patriarker av Alexandria
* Liste over oldkirkens patriarker av Alexandria
BMX

**BMX** er en gren innen sykkelsporten. Navnet er en forkortelse av det engelske **bicycle moto cross**, da den klassiske konkurranseformen ligner på det man finner i motocross. 

## Historikk

BMX oppsto på 1970-tallet da barn i California begynte å konkurrere på syklene sine i jord-løyper, slik som voksne gjorde med sine motorsykler. Over tid har det utviklet seg tilbake til crosskjøringen.

## Utstyr
BMX forbindes med små sykler med 20" hjul, og har blitt en fellesbetegnelse for sykkelgrener hvor lignende sykler brukes. Forøvrig finnes forskjellige typer BMX-sykler tilpasset de enkelte grenene. 

## Øvelser
* **Klassisk BMX** kjøres på en kort grusbane med mange humper og dosserte svinger. Det er en typisk sprintsport hvor en gjennomkjøring av banen typisk tar 30 til 45 sekunder. BMX i denne formen ble godkjent som olympisk gren fra 2008.
* **Vert/vertramp** (vertikal) er tricksykling på U-formede ramper 3-5 meter høye. Matt Hoffmann er en kjent vert-kjører. 
* **Street** betyr å gjøre trick på elementer og objekter som finnes langs vanlige gater, som fortauskanter, trapper, rekkverk, betongblokker osv. 
* **Park** foregår i skateparker hvor en bruker ramper og objekter av tre, metall og betong.
* **Dirt** foregår på hopp av jord, gjerne flere etter hverandre.
* **Flat/flatland** er trickkjøring på flatt, jevnt underlag som asfalt eller betong ute eller innendørs. 
* **BMX-racing** er kanskje den minst kjente BMX typen.

## BMX-baner i Norge
I dag finnes det ni BMX-baner som det kjøres løp på i Norge:

* Sviland BMX-bane
* Vikingbanen (Sandnes BMX)
* Orstad BMX-bane
* Klepp BMX-bane
* Sola BMX-bane
* Gressvik BMX-bane
* Moss BMX-bane
* Aremark BMX-bane
* Råde BMX-bane
* Solum BMX-bane
* Bærum BMX-bane

## Se også
*André Fosså Aguiluz fra Klepp, senior verdensmester i BMX 2011.
* Sebastian Kartfjord Norsk OL-deltaker i BMX.
20. serierunde i Premier League 2006/07

**20. serierunde i Premier League 2006/07** begynner med tre kamper kl. 14:00 den 26. desember. Runden avsluttes med Charlton Athletic hjemme mot Fulham FC kl. 21:00.

 

 

## Eksterne lenker
* Premier League 2006/07: Terminliste og resultater på altomfotball.no
* Premier League 2006/07: Terminliste og resultater på nifs.no
Montserrat Caballé

**Montserrat Caballé i Folch** (født 12. april 1933 i Barcelona, død 6. oktober 2018 samme sted) var en spansk, katalansk operasanger (sopran).

## Liv og virke
### Bakgrunn
Familien kom fra enkle materielle kår. Hun var datter av Carlos Caballé Borrás fra Tarragona og Ana Folch fra Valencia.

Caballé studerte sang ved Liceu-konservatoriet i Barcelona, men da hun var 16 år døde faren og hun måtte avslutte skolegangen og arbeidet et år i en lommetørklefabrikk før velstående byborgere gjorde det mulig for henne å ta opp igjen sangstudiene i Barcelona. Hun lærte seg sangteknikk fra Napoleone Annovazzi, Eugenia Kemeny og Conchita Badía. Caballé studerte også i Milano.

Hun var gift med tenoren Bernabé Martí. Datteren Montserrat Martí er også operasanger.

### Sangkarriere
I 1956 begynte hun ved operaen Basel og fikk sin første større rolle som Mimi i Puccinis *[[La bohème]]*. Tre år senere, i 1959, ble hun tilknyttet operaen i Bremen. Hun gjorde seg i 1964 bemerket for sin opptreden i *Manon* av Jules Massenet i Mexico by. Hun ble i 1965 internasjonalt kjent etter en konsertframføring av ''Lucrezia Borgia'' av Gaetano Donizetti i Carnegie Hall med etterfølgende debut ved Metropolitan Opera der hun sang Margarethe i Charles Gounods *Faust*. Hun opptrådte også hyppig som konsertsanger.

Caballé hadde et omfangsrikt repertoar på over 100 roller, men markerte seg mest som lyrisk sopran, spesielt i bel canto-roller i verk av Rossini, Donizetti og Bellini, dessuten også av Verdi og Puccini.

I 1970 sang Caballé sammen med tenoren José Carreras da han gjorde sin debut og ble så imponert at hun hjalp ham med karrieren. Caballé ble kjent for et større publikum da hun sang Freddie Mercurys *[[Barcelona (sang)|Barcelona]]* under  Sommer-OL 1992. Senere ga hun ut platen *Friends For Life* som er dedisert Mercury.

En sangkonkurranse i hennes navn, Concurs internacional de cant Montserrat Caballé – Principat d’Andorra, startet i 1999 i Sant Julià de Lòria i Andorra.

### Fengselsstraff
I 2015 fikk hun seks måneders betinget fengselsstraff og måtte betale en bot på  euro for å ha unndratt skatt.

## Utmerkelser
Caballé ble hedret med en rekke priser og utmerkelser. Hun ble i 1982 tildelt den katalanske regjeringens gullmedalje og ble i 2003 tildelt den katalanske nasjonale musikkprisen. I 1991 mottok hun, sammen med andre kjente spanske sangere, Fyrstinnen av Asturias' pris for kunst. I 2009 ble hun utnevnt til ridder av den franske Æreslegionen. Samme år mottok hun storkors av Republikken Italias fortjenstorden.

Caballé var æresdoktor ved Universitetet i Barcelona.

## Referanser


## Eksterne lenker
* 
* 
* 
* 
* 
* Montserrat Caballé synger duetten i fjerde akt av ''Don Carlos'' med Jaume Aragall,  YouTube
* Fanside
* Biografi, diskografi etc
Llobregat

**Llobregat** er den nest største elva i Catalonia, Spania. Den starter i Castellar de n'Hug i en høyde av 1 259 meter over havet i Serra del Cadí, og løper ut i Middelhavet, i kommunen El Prat de Llobregat, like ved Barcelona. Elvas totale lengde er over 170 kilometer. Llobregat er den nest største elva i Catalonia, etter Ebro.
Antoni Tàpies

**Antoni Tàpies, marki av Tàpies** (født 13. desember 1923, død 6. februar 2012) var en katalansk ekspresjonistisk maler og skulptør. Han var født og oppvokst i Barcelona.

Tàpies ble 8. april 2010 adlet av kong Juan I Carlos. Han fikk tittelen marki av Tàpies (*Marqués de Tàpies*).

Han ble tildelt Wolfprisen i 1981 og Praemium Imperiale i 1990.

## Referanser


## Eksterne lenker
* 
* 
*
El Prat de Llobregat

**El Prat de Llobregat** er en by og kommune i comarca Baix Llobregat i Catalonia, Spania. Den befinner seg i deltaet til elva Llobregat. Mer enn en fjerdedel av arealet til kommunen huser Barcelona internasjonale lufthavn. El Prat har også en jernbanestasjon på kystbanen mellom Barcelona og Valencia.

## Referanser
Mazurek Dąbrowskiego

«**Mazurek Dąbrowskiego**» («Dąbrowskis masurka») har vært Polens nasjonalsang siden 26. februar 1927. 

Sangen ble skrevet av Józef Wybicki til melodien av en masurka i den italienske byen Reggio Emilia i 1797, da general Henryk Dąbrowski ledet De polske legioner i Napoleons armé som var stasjonert i Italia. Sangen ble populær blant de polske soldatene, og ble kjent som *Pieśń Legionów Polskich we Włoszech* (De polske legioners sang i Italia). Den ble med tiden også enormt populær i det delte hjemlandet Polen. Sangen ble sunget under de polske oppstandene av 1830 (Oktoberoppstanden) og 1863 (Januaroppstanden), blant polske emigranter, under revolusjonen i 1905, og under første og andre verdenskrig. Wybickis tekst, med åpningsordene *Jeszcze Polska nie zgninęła*, var et nasjonalt kall til våpen for å redde den polske staten som hadde kommet under utenlandsk okkupasjon.

Masurkaens tekst ble oversatt av diktere som solidariserte seg med det kjempende Polen og var kjent på 17 språk, blant annet tysk, fransk, engelsk, russisk, ungarsk, kroatisk, makedonsk, serbisk, slovakisk og litauisk. Under revolusjonene av 1848 ble sangen sunget av revolusjonære i hele Europa, først og fremst i Wien, Berlin, Paris og Praha (med oversatt tekst). 

Dąbrowskis masurka var utgangspunktet for sangen skrevet av den slovakiske poeten Samuel Tomašik (med så å si identisk melodi), som ble senere akseptert som den panslaviske nasjonalsang av den slaviske kongressen i Praha 1848. Den ble senere (1940) Jugoslavias nasjonalsang, og etter denne statens sammenfall nasjonalsangen til Serbia og Montenegro.

## Tekst

## Musikalsk notasjon
 \header {tagline = ""} \relative c' }
\score {\unfoldRepeats \relative c' }
\midi {}}

## Se også
*Polens flagg
*Polens riksvåpen
Per Wahlöö

**Per Fredrik Wahlöö** (1926–1975) var en svensk forfatter, journalist og oversetter. Han debuterte i 1959 med romanen *Himmelsgeten*.

Han er mest kjent for romanserien *[[Sjöwall & Wahlöö|Roman om ett brott]]* som ble gitt ut mellom 1965 og 1975 og som han skrev sammen med sin partner Maj Sjöwall. Se Sjöwall & Wahlöö. De ti bøkene i serien omhandler politietterforskeren Martin Beck. Deres bok *[[Udyret fra Säffle]]* ble tatt opp i Sveriges kulturkanon i kategorien «Litteratur» i 2025.

## Priser (utvalg)
*  – Sherlock-prisen

## Referanser

 


## Eksterne lenker
* 
* 
*  Sjöwall og Wahlöö i Store norske leksikon
Fylkesvei 4570

**Fylkesvei 4570** går mellom Stavanger Sykehus og Nedre Tasta i Stavanger.

Frem til 2019 hadde veien betegnelsen fylkesvei 446 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
* Vegliste Rogaland 2014
*
Besòs

**Besòs** er en elv i Catalonia, Spania. Den heter Besòs fra stedet hvor Mogent og Congost flyter sammen. Den løper ut i Middelhavet. Elva går gjennom disse byene: Aiguafreda, La Garriga, Les Franqueses, Canovelles, Granollers, Montmeló, Mollet del Vallès, Montcada i Reixac, Santa Coloma de Gramenet, Barcelona og Sant Adrià de Besòs.

## Historie
Siden Besòs renner gjennom et kraftig industrialisert område, hadde den den tvilsomme æren av å være Europas mest forurensa elv på 1970- og 1980-tallet. Siden midten av 1900-tallet har den blitt grundig rensa. Forum for kultur, som ble avholdt i Barcelona i 2004, gjorde at det ble oppretta et rekreasjonsområde, *Parc Fluvial del Besòs*, rundt elva, mellom byene Barcelona, Santa Coloma de Gramenet og Sant Adrià del Besòs.
Jimmy Floyd Hasselbaink

**Jerrel Floyd Hasselbaink** (født 27. mars 1972 i Paramaribo, Surinam) er en nederlandsk fotballtrener og tidligere fotballspiller.

## Karriere
Han begynte sin karriere i Nederland i klubben Stormvogel Telstar. I 1990 gikk han til AZ Alkmaar, og her ble han til 1993. I august 1995 gikk han til den portugisiske klubben Campomaiorense, men etter bare en sesong, fortsatte han til Boavista FC. Han spilte her i en sesong, og scoret 20 mål på 29 kamper, og bidro til at laget vant den portugisiske cupen. 
I 1997 signerte han for Leeds United, hvor han ble i to sesonger. I 1999 gikk turen til Spania og Atletico Madrid. Her ble det en sesong med 34 kamper og 24 mål. 
Etter dette var det tilbake til England igjen, denne gangen Chelsea. Her spilte han fram til 2004. Så gikk turen til . Det ble to sesonger i denne klubben. Han spilte for Charlton i 2006. Han signerte for Cardiff 16. august 2007. Han avsluttet også sin karriere i  i 2008.

## Referanser


## Eksterne lenker
*
Fylkesvei 415 (Rogaland)

**Fylkesvei 415 i Rogaland** går mellom Stokka og Rudlå i Stavanger. Veien er 2,0&nbsp;km lang.

2019 ble veien del av fylkesvei 4572.

## Kommuner og knutepunkter

## Referanser


## Eksterne lenker
* Vegvesenets vegkart
US Open 1988 (tennis)

**US Open 1988**. US Open er en Grand Slam-turnering i tennis. US Open i 1988 ble arrangert i perioden 29. august til 11. september i Flushing Meadows i bydelen Queens i New York. Mats Wilander beseiret Ivan Lendl i herrefinalen i single og Steffi Graf vant damefinalen over Gabriela Sabatini. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler
  

## Eksterne lenker
* ITF Menn , Kvinner
Fylkesvei 4542

**Fylkesvei 4542** går mellom Grannesbukta i Sola og Hinna i Stavanger. Veien er 1,4&nbsp;km lang.

Frem til 2019 hadde veien betegnelsen fylkesvei 395 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Topdalsfjorden

**Topdalsfjorden** er en sidearm av Kristiansandsfjorden som strekker seg nord-sør fra Topdalselvas munning til Gleodden/Marvika. Fra elveoset ved Kjevik og Hamresanden og videre innover brukes navnet Ålefjærfjorden. Fra Ålefjær til Gleodden er det 5 nautiske mil. 

Topdalsfjorden ble i en periode fra 2013 til mars 2014 skrevet Tofdalsfjorden. Tveit historielag fremmet i 2012 forslag for Kartverket om at navnet skulle endres i samsvar med lokal uttale blant deler av befolkningen. Kartverket fattet vedtak i medhold av stadnavnlova om endring av skrivemåten i navnet den 4. februar 2013. Navneskiftet var omstridt blant de lokale innbyggerne. Den 17. mars 2014 vedtok Klagenemnda  for stedsnavnsaker at Topdal og Tovdal skulle sidestilles og Tofdal gikk ut som godkjent skrivemåte. Den 5. juni 2015 gjorde Klagenemnda for stedsnavnsaker et endelig vedtak på at for navnet på fjorden fastsettes skrivemåten Topdalsfjorden. For elven fastsettes skrivemåten Tovdalselva for den øverste delen. Topdalselva/Tovdalselva blir sidestilt for den aller nederste delen. 

Fjorden med sin elveos hadde tidlig betydning for handel og skipsfart. I dokumenter fra 1600-tallet og utover er lasteplasser i Gjusvik (Justvik), Tveit (Grovika),  Lyngesund (Fuglevik) og Vige nevnt. Laksefisket i Topdalselva var betydelig.

I 1897 ble Marvika Orlogsstasjon og Gleodden bestykket med kanoner og mineleggingsutstyr.

Den første broa over fjorden ble åpnet i 1956, Varoddbroa, som ved åpningen var Nord-Europas lengste hengebro. Frem til broåpningen gikk det ferje fra Varodden til Torsvig på Søm, mens det var ferjefri forbindelse mot øst via Ålefjær og over Birkeland til Lillesand. 

Varoddbroa ble supplert med ytterligere en bro i 1994 slik at man kunne føre E18 i fire felt over fjorden.

I området mellom Hesteheia og Ringknuten i Topdalsfjorden ble det drevet søppeldeponering og -brenning i en årrekke fra 1950-tallet til 1973. Deponiet består av 250&nbsp;000m³ masse. I dette området bygges for tiden (2006) et nytt havneanlegg for Kristiansand.

## Referanser
Konkordat

**Konkordat** (av latin *concordare*, «komme overens»)  er en betegnelse på tosidige avtaler mellom stater og paven. Det blir også brukt om avtaler sluttet mellom enkeltstater og paven. Konkordater har til formål å regulere forholdet mellom kirke og stat innenfor en stats territorium. Vanligvis er konkordatene avtaler mellom parter som anerkjenner hverandre som likeverdige. Et kjent eksempel på et konkordat er Wormskonkordatet i 1122 mellom den tysk-romerske keiser Henrik V og pave Callistus II. Her fikk keiseren retten til å være til stede ved valg av biskoper og abbeder. I tilfeller der valgkollegiet ikke greide å finne en kandidat, kunne keiseren bestemme hvem som skulle bli innsatt. Fra Norge er Sættargjerden i Tønsberg et eksempel på et konkordat.

Det mest kjente konkordatet fra nyere tid er Lateranoverenskomsten.

Det er tre teorier om konkordatenes rettskarakter: 
* *Privilegieteorien* gir uttrykk for det som kalles et ultramontant syn på pavens makt. Det er bare paven, i kraft av å være *plenitudo potestatis*, maktfullkommen, som kan slutte konkordat. Alle de rettigheter staten eller kirken i ett land får, er dermed pavelige privilegier. Det er bare paven som kan si opp slike avtaler. 
* *Legalteorien* står i motsetning til privilegieteorien. Siden staten har suverenitet på eget område, kan det ikke finnes noe som den lovgivende makt ikke kan forhindre. Et konkordat er således ikke en folkerettslig avtale mellom to likeverdige partnere, men en regulering av forholdene innenlands som fyrsten er i besittelse av og som han må ha fullstendig kontroll over. 
* *Kontraktteorien* innebærer at kirken og staten er likeverdige partnere, og konkordatene er gjensidig bindende. Ingen av partene kan ensidig si opp konkordatet. Dette synet er påvirket av privatrettslig avtalerett og folkerettslig tankegang. Det kan hevdes at i Sættargjerden i Tønsberg er det kontraktteorien som dominerer.
You Can’t Stop Rock ’N’ Roll

***You Can't Stop Rock 'n' Roll*** er et musikkalbum av Hard rock/Heavy metal bandet Twisted Sister som ble gitt ut 27. juni 1983.

## Sporliste
#«The Kids Are Back» – 3:16
#«Like a Knife in the Back» – 3:03
#«Ride to Live, Live to Ride» – 4:04
#«I Am (I'm Me)» – 3:34
#«The Power and the Glory» – 4:20
#«We're Gonna Make It» – 3:44
#«I've Had Enough» – 4:02
#«I'll Take You Alive» – 3:08
#«You're Not Alone (Suzette's Song)» – 4:02
#«You Can't Stop Rock 'N' Roll» – 4:40

## Musikere
* Dee Snider – vokalist
* Jay Jay French – gitarist
* Eddie Ojeda – gitarist
* Mark Mendoza – bassist
* A.J. Pero – trommeslager

## Eksterne lenker
*
Mikael Pernfors

**Mikael Pernfors** (født 16. juli 1963 i Malmö) er en tidligere profesjonell svensk tennisspiller. 

Pernfors ble profesjonell tennisspiller i 1985 og han vant tre single- og én doubleturnering i løpet av sin tenniskarriere. Han var som best nummer 10 (september 1986) på rankingen over verdens beste mannlige singlespillere og nummer 33 juli 1986) i double). 

Pernfors vant aldri noen Grand Slam-tittel men han var i finale i French Open i 1986, der han tapte for topprankede Ivan Lendl med 6-3, 6-2, 6-4.

Han deltok også på det svenske Davis Cup-laget i årene 1986, 1987 og 1989, han spilte seks Davis Cup-kamper hvorav han vant tre.

## Referanser

## Eksterne lenker
*
Arve Frøisland

**Arve Frøisland** (født 11. desember 1885 i Nordre Land, død 11. april 1983 var en norsk gårdbruker og politiker (Nasjonal Samling). Han var ordfører i Torpa herred i Oppland 1934–1937, og var dermed partiets eneste demokratisk valgte ordfører.

## Valget  i 1934

NS fikk 3 av 16 representanter i kommunestyret ved valget i 1934. Det norske Arbeiderparti fikk 6, Bondepartiet 4 og Radikale Folkeparti 3.

I valget fikk Nasjonal Samling en oppslutning på 17,3 % i Torpa i 1934. I landkommunene var det høyest i landet. 173 av totalt 1003 godkjente stemmer gikk til NS.

I første valgrunde i ordførervalget, som foregikk samtidig med konstitueringen av det nye kommunestyret den 11. desember 1934 fikk Arbeiderpartiets ordførerkandidat og Arve Frøisland begge 6 stemmer, mens Bondepartiets kandidat kun fikk 1 stemme og kandidaten fra Radikale Folkeparti 3 stemmer.

I andre valgrunde stemte alle 4 representantene fra Bondepartiet på Frøisland, i tillegg til de tre innvalgte fra Nasjonal Samling. Representantene fra Radikale Folkeparti opprettholdt stemmegivning til egen ordførerkandidat. Arbeiderpartiets kandidat, Ole Eng ble stående med stemmene fra partiets 6 representanter.

Til ordfører valgtes dermed Arve Frøisland fra Nasjonal Samling.

Under krigen var Frøisland fylkesfører i Oppland.

Frøisland ble i 1946 dømt til åtte års tvangsarbeid for landssvik.

## Familie
Han var barnebarn av Anne Marie Frøisland.

## Referanser
Professor Frink

**Professor John I. Q. Frink, Jr.** er en fiktiv figur i *[[Simpsons]]*-serien. Han er en smart professor og vitenskapsmann med høy IQ. Hank Azaria har stemmen til professoren i serien. Professor Frink er kalt opp etter John Frink, en av manusforfatterne og produsentene i TV-serien.

John Frink blir generelt avbildet som en stereotypisk nerd, litt sprø, og en sosialt vanskelig forsker, oppfinner og matematiker. Han bruker tykke briller, og en hvit labratorium-frakk. Frink er høyskole-professor ved Springfield Heights Institute of Technology, og driver sitt eget astronomiske observatorium. Han har en IQ på 197, som var 199 før han fikk en hjernerystelse. Han er medlem av Springfield-avdelingen i Mensa. Frink oppfører seg generelt veldig høflig og vennlig.

Frink har oppfunnet en del ting, men ikke alt som han har gjort har gått etter planen. Han har blant annet bommet med en rakett på en meteor som ødela den eneste broen ut av Springfield. Som forsker har Frink blant annet oppdaget og kurert «Frinks sykdom», og oppdaget et element han kaller «Frinkonium». Han har også mestret astrologi til det punktet hvor han kan bruke dette til å forutsi fremtiden helt nøyaktig, og kan gjennomføre tidsreiser. Frink forsøker flere ganger å bruke sine vanvittige og bisarre oppfinnelser for å hjelpe Springfield. Men disse oppdagelsene fungerer vanligvis aldri, eller gjør ting mye verre. 

Professor Frink er blant annet oppfinner av et spesielt apparat som kan forstørre frosker eller andre amfibier, automatiske dansesko for folk som ikke er særlig flinke til å danse, en sarkasme-detektor, hamburger-øreklokker, en pille man kan ta 8 måneder etter graviditet hvis man ikke ønsker barnet, og en boremaskin som kan skjære gjennom alt. Noen av Frinks mislykkede oppfinnelser inkluderer hans lille fjernstyrte fly som kan bære babyer som passasjerer (men flyet krasjet) og en *Gamble-Tron 2000* en maskin designet for å forutsi fotball-resultater. Eller en spesiell bolig som skal være helt sikkert mot innbrudd, fordi huset har bein som kan løpe vekk fra alle potensielle farer. Men bena på huset kollapser, og hele huset blir ødelagt i den påfølgende brannen. 

Frink dukker ofte opp i Treehouse of Horror-episodene av The Simpsons. Hans mange bisarre oppfinnelser, og forståelse av avansert fysikk, passer vanligvis godt inn i disse spesielle handlingene. Prosseor Frinks far John I. Q. Frink Senior var en Indiana Jones-lignende professor som døde etter at en hai bet han. I en Simpsons Halloween-spesial viser det seg Professor Frink fryste ned faren sin, og forsøkte å gjenopplive ham så han kunne se Frink ta imot Nobelprisen i fysikk i Stockholm. Dessverre rømte faren, og stjal kroppsdeler fra andre innbyggere i Springfield for å forbedre seg seg selv etter at han ble gjenopplivet.
Pam Shriver

**Pam Shriver** (født 4. juli 1962 i Baltimore i Maryland) er en amerikansk tidligere profesjonell tennisspiller

Shriver var på hele 1980-tallet blant de ti beste kvinnelige tennisspillerne i verden. Hun var som best nummer tre (1984) på rankingen som singlespiller og som verdensener (1985) som doublespiller. Hun vant aldri noen Grand Slam-turnering i single, men i double vant hun hele 22 Grand Slam-titler, 21 double kvinner og én mixeddouble. I løpet av sin tenniskarriere vant hun 21 single- og 112 doubleturneringer.

Sammen med Martina Navrátilová vant hun 20 av sine Grand Slam-titler og i perioden 1983&ndash;85 var paret ubeseiret i 109 doublekamper og de ble valgt til årets doublepar ni år på rad (1981–1989). I 1984 vant de en ekte «Tennisens Grand Slam» i double, det vil si seier i alle fire Grand Slam-turneringene i løpet av et år. De er ved siden av Louise Brough og Margaret duPont tennishistoriens mest suksessfulle par. Hun vant også en Grand Slam-tittel sammen med Natasha Zvereva fra Belarus og en mixeddoubletittel i par med Emilio Sanchez.

Hun er også olympisk mester, hun vant gull under sommer-OL i Seoul i 1988 da i par med Zina Garrison.

Hun er gift med filmskuespilleren George Lazenby som blant annet har spilt hovedrollen i en James Bond-film. Pam Shriver ble i 2002 opptatt i International Tennis Hall of Fame.

## OL-medaljer
* OL 1988  Seoul - **gull** i tennis (double damer, sammen med Zina Garrison).
 
## Grand Slam-titler
*  **[[Wimbledon (tennis)|Wimbledon]]** 
** Double damer: 1981 (sammen med Martina Navrátilová)
** Double damer: 1982 (sammen med Martina Navrátilová)
** Double damer: 1983 (sammen med Martina Navrátilová)
** Double damer: 1984 (sammen med Martina Navrátilová)
** Double damer: 1986 (sammen med Martina Navrátilová)
*  **[[Australian Open]]** 
** Double damer: 1982 (sammen med Martina Navrátilová)
** Double damer: 1983 (sammen med Martina Navrátilová)
** Double damer: 1984 (sammen med Martina Navrátilová)
** Double damer: 1985 (sammen med Martina Navrátilová)
** Double damer: 1987 (sammen med Martina Navrátilová)
** Double damer: 1988 (sammen med Martina Navrátilová)
** Double damer: 1989 (sammen med Martina Navrátilová)
*  **[[French Open]]**
** Double damer: 1984 (sammen med Martina Navrátilová)
** Double damer: 1985 (sammen med Martina Navrátilová)
** Double damer: 1987 (sammen med Martina Navrátilová)
** Mixeddouble: 1987 (sammen med Emilio Sánchez)
** Double damer: 1988 (sammen med Martina Navrátilová)
*  **[[US Open (tennis)|US Open]]**
** Double damer: 1983 (sammen med Martina Navrátilová)
** Double damer: 1984 (sammen med Martina Navrátilová)
** Double damer: 1986 (sammen med Martina Navrátilová)
** Double damer: 1987 (sammen med Martina Navrátilová)
** Double damer: 1991 (sammen med Natasha Zvereva)

## Referanser


## Eksterne lenker
*
George Lazenby

**George Robert Lazenby ** (født 1939) er en australsk tidligere skuespiller og modell. Han spilte rollen som James Bond i filmen *[[James Bond i hemmelig tjeneste]]* (*On Her Majesty's Secret Service*) fra 1969.

Lazenby flyttet sammen med familien til Queanbeyan da han var rundt 14 år. I 1963 flyttet han til London der han jobbet som bruktbilselger i en periode før en talentspeider oppdaget ham, og han fikk jobb som modell.

Sean Connery forlot Bond-rollen etter *[[James Bond i Japan]]* (1967), og seriens produsent Albert R. Broccoli var i 1968 på jakt etter en arvtaker til rollen da han møtte Lazenby for første gang. De brukte tilfeldigvis samme frisør. Etter å ha sett Lazenby i en reklamefilm bestemte Broccoli seg for å kalle ham inn til en opptaksprøve. Lazenby hadde ingen erfaring som skuespiller, men med agenten Dyson Lovells hjelp bløffet han seg gjennom opptaksprøver og møter med produsenter. Under en av prøvene slo han ved et uhell ned en stuntmann, noe som fikk Broccoli til å tilby ham rollen som Bond.

Lazenby gjorde mange av sine egne stunts under innspillingen av *[[James Bond i hemmelig tjeneste]]*. Han trodde at Connery også gjorde sine egne stunts, men han hevder at han senere fant ut at Connery ropte på stuntmann bare han måtte gå ned et trappetrinn som var et par tommer for høyt. Etter innspillingen ble Lazenby tilbudt en kontrakt på seks Bond-filmer, noe han avslo. Han mente at James Bond var på vei ut. Lazenby er den eneste australier som har spilt James Bond, og han er også den eneste som kun har spilt i én Bond-film.

## Filmografi
; Utvalg

* *[[James Bond i hemmelig tjeneste]]* (1969)
* *Universal Soldier* (1971)
* *Chi l'ha vista morire?* (1972)
* *Tie jin gang da po zi yang guan* (1974)
* *The Man from Hong Kong* (1975)
* *The Newman Shame* (1978)
* *L'ultimo harem* (1981)
* *Éternelle Emmanuelle* (1993)
* *La revanche d'Emmanuelle* (1993)
* *Emmanuelle à Venise* (1993)
* *L'amour d'Emmanuelle* (1993)
* *Magique Emmanuelle* (1993)
* *Le parfum d'Emmanuelle* (1993)
* *Le secret d'Emmanuelle* (1993)
* *Dance Angels* (2016)
* *Becoming Bond* (2017)

## Referanser


## Eksterne lenker
* 
* 
*  George Lazenbys  profil hos jamesbond.no
Moai

**Moai** er betegnelsen på de store steinstatuene på Påskeøya. De fleste statuene er hugget ut i ett stykke, men noen av dem har løse steinpukauer på hodet. 

## Steinstatuene
Det finnes mer enn 600 kjente moaier, fordelt over hele øya. Ved Rano Raraku, der de fleste moai ble hugget ut av klippen, finnes det nesten 400 mer eller mindre ferdige statuer. Det kan virke som arbeidet i steinbruddet stoppet brått, ettersom det finnes flere halvferdige statuer igjen i klippen. Alle de oppstilte moaiene har blitt veltet av de innfødte øyboerne.

Statuene har ofte blitt omtalt bare som «hodene», men mange av moaiene har skuldre, armer og kropper. Flere av dem står nedsunket i jorden slik at bare hodene stikker opp. 

Statuenes funksjon er ikke fullstendig kjent og det er mange teorier om hvorfor de ble laget.

En statue som skiller seg betraktelig fra de øvrige er den som kalles Tukuturi, som befinner seg ved Rano Raraku. Den er hugd ut i rød stein og forestiller en knelende skikkelse med tydelig skjegg. Den kan ha hatt sammenheng med den seremonielle fugleegg-konkurransen.

## Moais historie
Den vanligste teorien er at statuene ble hugget ut av en polynesisk befolkning på øyene, for 1000 år siden eller enda tidligere. De blir sagt å representere døde forfedre eller viktige personer, som merke på gravene deres. Kanskje de i stedet avbilder personer som var viktige når statuen ble reist, eller statuer over personer i familien til den som reiste statuen. Uansett måtte de ha vært vanskelige å fremstille; ikke bare er arbeidet med å hugge ut hver statue noe som tok flere år, men statuene måtte dessuten slepes tvers over øya fra stedet den ble laget til stedet den skulle stå på. Hvordan statuene ble flyttet er ikke kjent, men sannsynligvis ble sleder av tre eller kanskje også ruller brukt.

## Sagn om moai
Gamle øylegender forteller om en klanhøvding på jakt etter et nytt hjem. Plassen han ble boende på ble Påskeøya. Da han døde ble øya delt mellom sønnene hans. Når en høvding for en av disse klanene døde ble en moai plassert på høvdingens grav. Øyboerne trodde at statuen skulle holde igjen høvdingens «mana» (overnaturlige krefter). Gjennom at manaen ble holdt igjen på øya trodde øyboerne at gode tider kom, regn skulle komme og grødene skulle vokse.

## Litteratur
* Pelta, Kathy (2001): ''Rediscovering Easter Island'', Twenty-First Century Books
* Matthews, Rupert (1988): *Ancient Mysteries (Unexplained)*, QEB Publishing

## Eksterne lenker
* 
* Moai statues hos Easter Island Travel
* Easter Island society and culture hos DMOZ
Barnas datamaskin

**Barnas datamaskin**, også kjent som  **$100 Laptop**, skal være en  rimelig bærbar datamaskin var ment for å distribueres til barn over hele verden, spesielt til dem i fattige land, for å skaffe dem tilgang til kunnskap og moderne former for undervisning. Datamaskinen ble utviklet av organisasjonen One Laptop per Child (OLPC). OLPC er fra USA og er en ideell organisasjon stiftet av medlemmer av MIT Media Lab. MIT Media Lab designer, produserte og distribuerte datamaskinene.

Den enkle og lite energikrevende datamaskinen ville ikke inneholde en harddisk og ville bruke Linux som operativsystem. Maskinen har trådløst nett, og kan også fungere som aksesspunkt. Dette lar maskiner som er innen hverandres rekkevidde danne kjeder og nettverk for lett overføring av informasjon mellom dem. 

Datamaskinene skulle bli solgt til landets regjering og videre utlevert til barn via skolen med et utgangspunkt på en datamaskin per barn. Prisen var omtrent $135-140 amerikanske dollar, og målet var å nå $100 merket innen 2008. Ett tusen fungerende prototyper ble presentert i 2006.

## Prissetting
Prosjektet siktet etter en pris på 100 amerikanske dollar. I mai 2006 kunngjorde Negroponte under Red Hats årlige samling følgende: «Det er en flytende pris. Vi er en idell organisasjon. Vi har et mål på $100 innen 2008, men mest sannsynlig vil det være $135, kanskje $140. Det er en startpris, det vi må gjøre er å selge datamaskinen billigere og billigere for hver utgivelse – vi lover at prisen vil synke.»

## Teknologi
Datamaskinen skulle være Linux-basert og ha fargeskjerm. Den skulle bruke en flat LCD-skjem. Datamaskinen skulle være enkel, bruke minimalt med strøm, være Wi-Fi- og VoIP- avbruddssikker, og ha et touch-pad.
## Eksterne lenker
*
Fritiof Andersson

**Fritiof Andersson** er en gjennomgangsfigur i mange av Evert Taubes viser. Figuren betraktes ofte som ett av Evert Taubes alter ego, fordi Fritiof Andersson, som Taube, er eller har vært sjømann, og også gaucho på den søramerikanska pampaen. Taube selv benektet imidlertid enhver likhet med figuren.

I siste strofe i Tango i Nizza avsløres det at Fritiof Andersson kommer fra Bohuslän.

## Viser med Fritiof Andersson
### Sju sjömansvisor och Byssan lull samt Flickan i Havana (1919)
* «Fritiof Andersson» – Fritiof havner i slagsmål i Buenos Aires og blir akterutseilt. Etterfølges av «Jag är fri...».

### Fritiof Anderssons visbok (1929)

* «Balladen om briggen «Blue Bird» av Hull» – Det nevnes at visa fortelles av Fritiof Andersson, hvis far gikk med i livbåten da Blue Birds mannskap skulle berges.

* «Jag är fri, jag har sonat» – Fritiof blir sluppet ut av fengselet i Argentina og forteller hvordan han havnet der.

* «Karl-Alfred, Fritiof Andersson och jag» – Fritiof er med og avverger en skipsassuransesvindel. 

* «Tatuerarevalsen» – «...Andersson heter jag, är hemma ett slag.» Fritiof danser med en frøken og konverserer ivrig.

* «Havsörnsvals» – Fritiof har vært på utflukt i skjærgården og iakttatt en havørn. Dette forteller han om mens han danser.

* «Fritiof Anderssons polka» – Fritiof sitter på en kald hybel i Stockholm, det snør, vannet er frosset i krana og alt han har er to tomme pilsnerflasker.

* «Fritiof Anderssons paradmarsch» – Fritiof vandrer hjem til Söder i snøværet en kald vinternatt etter det som må antas å ha vært en belivet aften.  Han holder hodet høyt og hilser til fjern og nær.

### Ultramarin (1936)

* «Möte i monsunen» – Hvem som er forteller i visa er uklart, men vedkommende får et gjensyn med Fritiof Andersson når deres respektive skip møtes, og Fritiof forteller om sine skumle eventyr.

* «Fritiof och Carmencita» – Fritiof er i Samborombon i Argentina og danser tango med godseierens datter. Han lover henne gull og grønne skoger, men hun tror ham ikke og avslår alle forslag.

### Himlajord (1938)
* «Fritiof i Arkadien» – Fritiof er på tur i "Colla Bella" i Italia og treffer på tre nakne kvinner fra Amerika. De gjør inntrykk.
* «Tango i Nizza» – Fortsettelsen til «Fritiof och Carmencita». De møtes igjen og Fritiof erklærer på nytt sin kjærlighet.

### Sjösalaboken (1942)

* «Rosa på bal» – Rosa danser beundrende med Fritiof Andersson.

### Særtrykk
* «Fritiofs avsked» – Fritiof er sveket og føler han har kastet bort hele ungdommen. Han vil forlate sitt hjemland.

## Eksterne lenker
* Om Fritiof Andersson på everttaube.info
Top of the Pops

***Top of the Pops*** er et britisk musikkprogram som gikk på BBC fra 1964 til 2006. Programmet presenterte populærmusikk fra musikklisten UK Singles Chart og ble sendt på torsdager frem til 1996 hvor det ble sendt på fredager, og senere søndager. Programmet var på lufta lengre enn noe annet tilsvarende program. Det ble vist på BBC One i nesten alle år, unntatt de to siste, da det ble sendt på BBC Two. Programmet ble nedlagt på grunn av sviktende seertall.

Programmet er kjent for å ha med britiske verdensstjerner fra den tiden, og mange av de gamle videoene på YouTube av disse artistene er hentet fra dette programmet.

Programmet har hatt mange signaturmelodier gjennom tidene, som en instrumental versjon av "Whole Lotta Love" av Led Zeppelin, 1970-77, "Yellow Pearl" av Phil Lynott, 1981-86 og "The Wizard" av Paul Hardcastle, 1986-91.

Et tilsvarende program, *Top of the Pops 2,* har gått på BBC 2 siden 1994. Dette programmet viser eldre klipp fra originalserien.

## Referanser


## Eksterne lenker
* 
*
Marit Victoria Wulff Andreassen

**Marit Victoria Wulff Andreassen** (født 22. januar 1971) er en norsk billedkunstner, opprinnelig fra Kasfjord ved Harstad.

Hun er utdannet med Diplom fra Kunstakademiet, Kunst- og designhøgskolen i Bergen (2003). Hun arbeider med tegning på papir, store veggtegninger og maleri. Seksualitet, kropp, kjønn og identitet er sentrale temaer i hennes arbeide. Andreassen bor og arbeider i Stavanger, er styremedlem i Tou Scene og har atelier samme sted.
Hun har deltatt i en rekke internasjonale utstillinger i USA, England og Italia, og i 2010 ble hun nominert til Carnegie Art Award . I Norge har hun hatt separatutstillinger i blant annet Tegnerforbundet. Den norske kunstkritikeren Tommy Olsson anmeldte utstillingen *Looking For My Mothers Tongue* i Tegnerforbundet for Morgenbladet. Videre har Andreassen stilt ut i Prosjektrommet ved Galleri F 15, på Tou Scene og på Hå gamle prestegard. Hun har også deltatt i utstillinger ved Haugar Vestfold Kunstmuseum, Sørlandets kunstmuseum, Høstutstillingen, Tegnebiennalen, Vestlandsutstillingen, Nordnorsken, Nordnorsk Kunstmuseum, Tromsø kunstforening, Galleri Svalbard, Galleri Gathe og Telemark Kunstnersenter.
Andreassens kunst er presentert i boka Meningen med sex, skrevet av Wencke Mühleisen og Christel Sverre (Pax forlag). Hun er også omtalt i Gunnar Danbolts reviderte utgave av Norsk Kunsthistorie (Samlaget). Videre har Andreassen mottatt en rekke stipender som Statens treårige arbeidsstipend for yngre kunstnere, Sparebanken Vest Kunstnerstipend og tilskudd fra Stavanger Kulturbyfond.
I løpet av de tre siste årene har hun gjort utsmykninger for KORO, Gassco (Karmøy), og restaurant De 4 Roser (Tromsø). Andreassen er representert ved Nasjonalmuseet, De Samiske Samlinger, Stavanger kunstmuseum og Stavanger Internasjonale Samling (SIC).

## Referanser


## Eksterne lenker
* Hjemmeside
* Tou Scene
* Anmeldelse i Morgenbladet
* Haugar Vestfold Kunstmuseum
* Sørlandets Kunstmuseum
Kokosnøtt

**Kokosnøtt** er en stenfrukt fra kokospalmen (*Cocos nucifera*). Den kan veie opp til tre kilo. Skallet på frukten, som er meget hardt, er omgitt av et løsere fiberlag. Frukten er hvit, og innerst er en nærmest farveløs væske, som kan drikkes. Tørket frukt kalles kopra og er en viktig vare i framstillingen av margarin og såpe. Tørket og revet frukt kalles for *kokosmasse*.

## Bruksområder
* Av den opptil 5 cm tykke fibermassen som omgir kokosnøtten blir det laget matter, børster og tauverk.
* Nøtteskallet brukes til skåler og kunstverk av ulike slag. 
* Frukten er meget næringsrik og kan spises direkte, eller tørkes og knuses til kopra, og brukes til matlaging (kalles da *kokosmasse*). Av kokosmassen blir det utvunnet kokosolje, som igjen er en viktig ingrediens i margarin, såpe, shampoo og ulike salver og kremer.
* Fruktvæsken er farveløs og søt på umoden frukt, og er en velsmakende drikke. I moden frukt er væsken melkehvit med en noe strammere smak og kalles for kokosmelk. Væsken er steril (bakteriefri) før nøtten åpnes.
* Av både frukt og fruktvæske lages brennevin (arak).

## Åpning av moden kokosnøtt
For å tappe ut væsken fra en moden nøtt, er det enklest å bruke en skrutrekker eller en stor spiker og hammer. På nøtten er det tre «øyne», som er svake punkter på skallet. Ved å slå hull i to av disse øynene med skrutrekkeren eller spikeren (det ene hullet for å la væsken renne ut, det andre hullet for å slippe luft inn). For å få tak i frukten, kan enten skallet knuses med en hammer eller skjæres med en baufil eller en god sag.

En enkel måte å åpne en kokosnøtt på er å holde den i en hånd, med ryggen på en tung kniv, eller liknende, og slå rundt «ekvator» på nøtten. Etter fire–fem slag sprekker skallet, og den kan åpnes ved å stikke en kniv inn i sprekken og vri rundt.

## Se også
* Kokospalme
* Kopra
* Klin kokos

## Referanser


## Eksterne lenker
* Kokosnøtter hos Opplysningskontoret for frukt og grønt
*
Jordan Bridges

**Jordan Bridges** (født 13. november 1973 i Los Angeles i California) er en amerikansk skuespiller. Han er sønn av skuespilleren Beau Bridges og dennes første kone, Julie Landifield. Han er nevø til skuespilleren Jeff Bridges og sønnesønn til Lloyd Bridges. Jordan har en adoptert bror og tre halvsøsken fra hans fars andre ekteskap.

## Referanser


## Eksterne lenker
* 
*